กินยาคุมฉุกเฉินครบ2เม็ดเวลา9.00แล้วมีเพศสัมพันธ์อีกตอน16.00ต้องกินยาเพิ่มอีกไหมคับ
สวัสดีค่ะ หากได้ทานยาคุมฉุกเฉินครบ 2 เม็ดไปแล้วเมื่อเวลา 9.00 น. และได้มีเพศสัมพันธ์อีกในเวลา 16.00 น. ซึ่งผ่านมา 8 ชั่วโมง อาจยังไม่จำเป็นต้องทานยาคุมฉุกเฉินเพิ่ม เนื่องจากยาที่ทานไป ยังมีผลในการป้องกันการตั้งครรภ์ได้อยู่ เนื่องจากค่าครึ่งชีวิตของยาคุมฉุกเฉินส่วนใหญ่จะอยู่ที่ประมาณ 24 ชั่วโมง แต่ก็อาจพบได้สั้นเพียง 8 ชั่วโมงได้ ดังนั้น หากหลังจากนี้ หากมีเพศสัมพันธ์อีกควรใช้ถุงยางอนามัยป้องกัน แต่หากเกิดถุงยางแตก ก็จำเป็นต้องกินยาคุมฉุกเฉินอีกครั้ง อย่างไรก็ตาม ไม่แนะนำให้ทานยาคุมฉุกเฉินเป็นประจำ เพราะอาจทำให้รังไข่ทำงานผิดปกติได้ และเสี่ยงต่อการตั้งครรภ์นอกมดลูกด้วย